b"\n_START_ARTICLE_\nJudas stamme\n_START_PARAGRAPH_\nJudas stamme (hebraisk: \xd7\x99\xd6\xb0\xd7\x94\xd7\x95\xd6\xbc\xd7\x93\xd6\xb8\xd7\x94, Yehuda; \xc2\xabprisning\xc2\xbb) er i henhold til Den hebraiske Bibelen (Det gamle testamente) var en av de tolv stammene i oldtidens Israel. Etter utvandringen fra Egypt og erobringen av Kanaan av de israelittiske stammene en gang etter 1200 f.Kr. fordelte Josva landet blant de tolv stammene. Fra erobringen av Kanaan og til opprettelsen av det f\xc3\xb8rste konged\xc3\xb8mmet Israel en gang rundt 1050 f.Kr. var Judas stamme en del av en l\xc3\xb8s sammenslutning av stammene i Israels land. Det eksisterte ingen sentral autoritet, hverken politisk eller religi\xc3\xb8st, og i vanskelige tider valgte folket en midlertidig leder kjent som dommere (h\xc3\xb8vdinger), se Dommernes bok. Da trusselen fra filisterne \xc3\xb8kte besluttet de israelittiske stammene \xc3\xa5 opprette et sterkt monarki for \xc3\xa5 m\xc3\xb8te utfordringene. Den f\xc3\xb8rste kongen var Saul som kom fra Benjamins stamme, som p\xc3\xa5 den tiden var den minste av alle stammene._NEWLINE_Etter Sauls d\xc3\xb8d forble alle stammene bortsett fra Judas stamme lojale til Sauls hus mens Judas stamme valgte David som sin konge. For en tid var konged\xc3\xb8mmet delt i et nordlig rike og s\xc3\xb8rlig rike, det nordlige styrt av Sauls s\xc3\xb8nn og etterf\xc3\xb8lger Isjbosjet mens David styrte kongeriket Judea. Etter Isjbosjets d\xc3\xb8d ble rikene forent under David. Davids s\xc3\xb8nnes\xc3\xb8nn Rehabeam f\xc3\xb8rte til en gang rundt 930 f.Kr. at de nordlige stammene under Jeroboam fra Efraims stamme skilte seg fra Davids hus ved \xc3\xa5 gjenopprette konged\xc3\xb8mmet Israel. Stammene til Juda og Benjamin forble lojale til Davids hus. Disse stammene gjenopprettet konged\xc3\xb8mmet Judea som eksisterte fram til Judea ble erobret av babylonerne en gang rundt 586 f.Kr. og hele befolkningen ble deportert._NEWLINE_Da j\xc3\xb8dene kom tilbake fra landflyktigheten i Babylon ble stammetilknytningen forlatt, antagelig p\xc3\xa5 grunn av det var umulig \xc3\xa5 gjenopprette de tidligere landomr\xc3\xa5dene som stammene tidligere hadde hatt. De s\xc3\xa6rskilte religi\xc3\xb8se rollene for Levis stamme og Kohen (etterkommerne av de f\xc3\xb8rste prestene) ble bevart, og hele befolkningen som s\xc3\xa5dan ble kalt for israelitter. Disse skillene eksisterer den dag i dag.\n_START_SECTION_\nOpprinnelse\n_START_PARAGRAPH_\nI henhold til Tora besto stammen av etterkommere av Juda, den fjerde s\xc3\xb8nnen til Jakob og Lea. En del bibelforskere ser p\xc3\xa5 dette som en etiologisk myte skapt i ettertid for \xc3\xa5 forklare stammens navn og knyttet seg s\xc3\xa5ledes til andre stammer i den israelittiske sammenslutningen. Med Lea som matriarkat (stammor) anser bibelforskerne at stammen ble antatt av teksten forfattere for \xc3\xa5 ha v\xc3\xa6rt en del av den opprinnelige israelittiske sammenslutningen._NEWLINE_Som andre stammer i konged\xc3\xb8mmet Judea var Judas stamme i sin helhet ikke til stede i oldtidens Debora-kvadet. Framfor \xc3\xa5 v\xc3\xa6re frav\xc3\xa6rende er de beskrevet som uvillige \xc3\xa5 gi st\xc3\xb8tte i slaget mellom israelittene og deres fiende. Tradisjonelt har dette blitt forklart til grunner at det s\xc3\xb8rlig konged\xc3\xb8mmet l\xc3\xa5 \xc2\xabfor langt unna\xc2\xbb til \xc3\xa5 rekke fram til slaget, men forskeren Israel Finkelstein et al. hevder den alternative forklaringen at det s\xc3\xb8rlige konged\xc3\xb8mmet var ganske enkelt et ubetydelig bakevje av jordbruksfolk p\xc3\xa5 den tiden da diktet ble skrevet, en gang p\xc3\xa5 1100-tallet f.Kr.\n_START_SECTION_\nKarakter\n_START_PARAGRAPH_\nJudas stamme var den ledende stammen i konged\xc3\xb8mmet Judea. David og den kongelige slekt tilh\xc3\xb8rte denne stammen, og \xc3\xa6tten fortsatte etter at konged\xc3\xb8mmet falt i Exilarch (hebraisk \xd7\xa8\xd7\x90\xd7\xa9 \xd7\x92\xd7\x9c\xd7\x95\xd7\xaa Rosh Galut; \xc2\xabeksilets hode\xc2\xbb), det vil si lederne i landflyktigheten. Den tradisjonelle j\xc3\xb8disk tro var at (den j\xc3\xb8diske) Messias ville komme fra Davids hus, basert p\xc3\xa5 Herrens l\xc3\xb8fte til David om evig trone for hans \xc3\xa6tt._NEWLINE_I Evangeliet etter Matteus 1:1-6 og Lukas 3:31-34 i Det nye testamente er Jesus Kristus beskrevet som et medlem av Judas stamme i sin slekt._NEWLINE_Flere betydningsfulle j\xc3\xb8diske ledere har tilh\xc3\xb8rt Judas stamme. Eksempelvis de boklige profetene Jesaja, Amos, Habakkuk, Joel, Mika, Obadja, Sakarja, og Sefanja. Senere under den babylonske landflyktigheten var Exilarch (offisielt anerkjente samfunnsledere) hevdet \xc3\xa5 nedstamme fra Davids hus, og da landflyktigheten ble avsluttet var Serubabel, lederen av de f\xc3\xb8rste j\xc3\xb8dene som kom tilbake til provinsen Yehud, ogs\xc3\xa5 av Davids \xc3\xa6tt, det samme var Shealtiel (eller Salathiel), en noe mystisk figur, og Nehemja, en av de tidligste og mest prominente guvern\xc3\xb8rene av Yehud. I romersk tid var de som hadde denne posisjonen Nasi (prins) etter Semaiaj, hevdet slekt til David via Hillel den eldre som det ble sagt slektet via sin mor fra Davids \xc3\xa6tt.\n_START_SECTION_\nSkjebne\n_START_PARAGRAPH_\nSom en del av konged\xc3\xb8mmet Judea overlevde Judas stamme \xc3\xb8deleggelsen av Israel av assyrerne og ble isteden underlagt fangenskapet i Babylon. Da fangenskapet ble avsluttet var ogs\xc3\xa5 skillene mellom stammene visket ut til fordel for en felles identitet som j\xc3\xb8der. Ettersom Simeon og Benjamin hadde v\xc3\xa6rt sm\xc3\xa5 partnere i konged\xc3\xb8mmet var det Juda som ga navnet til deres identitet, som j\xc3\xb8der._NEWLINE_Etiopias tradisjoner, nedtegnet og utarbeidet i en avhandling fra 1200-tallet, Kebre Negest, hevder avstamming fra et f\xc3\xb8lge av israelitter som reiste sammen med dronningen av Saba fra hennes bes\xc3\xb8k hos kong Salomo i Jerusalem, og hvor hun ble gravid med Menelik I av Etiopia, grunnleggeren av det salomoiske dynasti i Etiopia. B\xc3\xa5de kristne og j\xc3\xb8diske tradisjoner hevder at disse j\xc3\xb8dene var hovedsakelig fra Dans stamme og Judas stamme, derav mottoet p\xc3\xa5 ge'ez \xc2\xabMo'a 'Anbessa Ze'imnegede Yihuda\xc2\xbb (\xc2\xabL\xc3\xb8ven av Judas stamme har erobret\xc2\xbb), inkludert i titlene til keiseren av Etiopia, \xc2\xabkongers konge\xc2\xbb, gjennom hele det salomoiske dynasti. Frasen \xc2\xabL\xc3\xb8ven av Judas stamme har erobret\xc2\xbb finnes ogs\xc3\xa5 i Johannes' \xc3\xa5penbaring i Det nye testamente._NEWLINE_Andre grupper, som de svarte hebraisk israelitter, hevder ogs\xc3\xa5 avstamming til Judas stamme."